paragraph_text: Godine 1869. jedan stražar ubio je nekog Kake Indijanca. Po njihovom tradicionalnom običaju, za osvetu, ubili su dvojicu rudara. Američka mornarica uzvraća represivnim mjerama i šalje ratni brod USS Saginaw, koji je 1868/9 na specijalnim dužnostima na jugoistoku Aljaske. USS Saginaw bombandirao je indijanska sela, i uništio im kuće, kanue i zalihe hrane. Kake su preživjeli ovaj napad, ali su se raspršili pod zaštitu drugih tlingitskih plemena. Kroz nekih 20 godina Kake su se regrupirali i osnovali novo naselje, Kake. Godine 1891. dobivaju školu i trgovinu.